Projecte de decret relatiu a la composició i funcionament de la Taula Social del Canvi Climàtic - Participa gencat\nLa consulta vol conèixer l’opinió sobre quina ha de ser la composició de la Taula per poder garantir la seva representativitat. Així mateix ha d’establir un règim de funcionament que permeti el debat, l’intercanvi d’informació i també la presa d’acords en tots aquells temes rellevants en matèria de canvi climàtic, ja sigui des de la vessant de la mitigació (reducció de les emissions de gasos amb efecte d’hivernacle) com de l’adaptació als impactes del canvi climàtic.\nL’article 31 de la Llei 16/2017, de l’1 d’agost, del canvi climàtic crea la Taula Social del Canvi Climàtic i en determina la seva naturalesa d’òrgan col·legiat adscrit al departament competent en matèria de canvi climàtic i amb la funció de canalitzar la participació, la informació i la consulta a les entitats i organitzacions més representatives del teixit social, econòmic i ambiental de Catalunya sobre les polítiques climàtiques.\nLes funcions que corresponen a la Taula Social del Canvi Climàtic són les següents:\nLa composició i el règim de funcionament de la Taula Social del Canvi Climàtic s’han de determinar per reglament.\nAmb aquesta consulta el que es vol és:\nDetectar si la redacció dels objectius i funcions d’aquesta Taula a la Llei 16/2017, no generen cap mena de dubte i en cas que així sigui poder esmenar-ho en el desenvolupament reglamentari.\nAvançar en quina ha de ser la seva composició de forma que sigui una representació equilibrada de les diferents parts interessades.\nEstablir un règim de funcionament flexible, àgil, eficient i que permeti el debat, l’intercanvi d’informació i també la presa d’acords en tots aquells temes rellevants en matèria de canvi climàtic,\nGarantir una certa seguretat jurídica.\n1.- Considera que s’ha descrit adequadament l’objecte? Creieu que les funcions descrites a la Llei en relació a la Taula necessiten d’algun tipus d’aclariment?\n2.- Quin és el nombre de membres de la Taula que considera més idoni? Considera que és més important assegurar que tots els col·lectius estiguin representats encara que això impliqui un nombre elevat de membres, o creu que s’ha de prioritzar la vessant més executiva i per tant acotar el nombre de representants per facilitar el debat i la presa de decisions?\n3.- Considera oportú la possibilitat que la Taula pugui crear grups de treball per temes específics? En cas afirmatiu aquests grups han d’estar formats només per membres de la Taula o s’hi podria convidar a persones/entitats que no en formen part? Fins a quin punt això incideix en la resposta que ha donat a la pregunta anterior.\n4.- Quina creu hauria de ser la periodicitat de les reunions d’aquesta Taula?\nLLEI 16/2017, de l'1 d'agost, del canvi climàtic pdf 200 KB\nAnnex 1. RELACIÓ D’ENTITATS QUE VAN SER OBJECTE DE TRÀMIT D’AUDIÈNCIA EN LA TRAMITACIÓ DEL PROJECTE DE LLEI DE CANVI CLIMÀTIC pdf 100 KB\nComunicació al Govern sobre la consulta pública prèvia a l’elaboració d’un Projecte de decret relatiu a la composició i funcionament de la Taula Social del Canvi Climàtic, prevista a la Llei 16/2017, de l’1 d’agost, del canvi climàtic pdf 300 KB\n153 153 seguidores Seguir Participació del CFC (pregunta 4)\nVeure proposta Participació del CFC (pregunta 4)\n153 153 seguidores Seguir Participació del CFC (pregunta 2)\nVeure proposta Participació del CFC (pregunta 2)\n153 153 seguidores Seguir Participació del CFC (pregunta 3)\nVeure proposta Participació del CFC (pregunta 3)\n153 153 seguidores Seguir Partipació del CBC a la Taula Social del Canvi Climàtic (1)\nVeure proposta Partipació del CBC a la Taula Social del Canvi Climàtic (1)\n153 153 seguidores Seguir Projecte de decret relatiu a la composició i funcionament de la Taula Social del Canvi Climàtic\nQui participa Aquesta consulta pública prèvia és oberta al conjunt de ciutadans i organitzacions. Tanmateix, el propi article 31 de la llei 16/2017 fa menció específica d’un conjunt de col·lectius dels quals es considera especialment important la seva contribució. Aquests col·lectius són les entitats i les associacions més representatives dels àmbits de l’Administració local, de la recerca, empresarial, professional, veïnal, sindical, ambiental i econòmic de Catalunya. Així mateix es considera que pot ser oportú convidar de forma directa a participar les mateixes entitats a les que es va sotmetre en el seu moment a tràmit d’audiència el projecte de llei de canvi climàtic, tràmit previ a l’aprovació per part del Govern de la Generalitat. S’adjunta la llista a l’annex I\nData d'inici 21 de Desembre de 2018\n


Llom ibèric de glà reserva (safata de 100gr)\n79.5 €/Kg. El preu final d'aquest producte esta subjecte a petites fluctuacions de preu i una mínima variació una vegada pesat. Només se't cobrará l'import final\nMortadella bolonia Morte (safata de 100gr)\n16.95 €/Kg. El preu final d'aquest producte esta subjecte a petites fluctuacions de preu i una mínima variació una vegada pesat. Només se't cobrará...\nLlonganissa Riera i Ordeix Vic (safata de 100gr)\n59.5 €/Kg. El preu final d'aquest producte esta subjecte a petites fluctuacions de preu i una mínima variació una vegada pesat. Només se't cobrará...\nButifarra blanca Salgot (unitat)\n4.7 €/Kg. Preu per unitat\nLlonganissa Subirats (safata de 100gr)\n25.5 €/Kg. El preu final d'aquest producte esta subjecte a petites fluctuacions de preu i una mínima variació una vegada pesat. Només se't cobrará...\nFrankfurt original Morte (unitat)\n3.7 €/Kg. El preu final d'aquest producte esta subjecte a petites fluctuacions de preu i una mínima variació una vegada pesat. Només se't cobrará...\n"Morcón" Ibèric (safata de 100gr)\n32 €/Kg. El preu final d'aquest producte esta subjecte a petites fluctuacions de preu i una mínima variació una vegada pesat. Només se't cobrará...\nPernil d'anèc (unitats de 50grs)\n5.95 €/Kg. Preu per unitat\nFuet Morte (unitat)


Vernís Oli Talens\nVernís oli Talens disponible en mate i brillant de 75, 250 i 1000 mL.\n5,60 € Estalvia un 20%\nCapacitat 75 mL 250 mL 1000 mL\nColor Brillant Mate\nPer a la protecci definitiva i duradora del quadre a l'oli. Composició de resina sintètica, oli de trementina i ceres. Aplicar després de l'assecat total de la pintura (aprox. 1 any en capes de gruix normal). Aplicar en una sola capa i direcció. Sec a poques hores, no grogueja. Diluible amb trementina. Netejar a els pinzells amb white spirit o trementina. Les capes de vernís seques s'eliminen amb white spirit o trementina. Si el vernís presenta un aspecte tèrbol, col·locar el flascó en aigua calenta.\n75 mL Brillant check 7,01 € 5,60 €\n75 mL Mate check 7,01 € 5,60 €\n250 mL Brillant check 19,00 € 15,20 €\n250 mL Mate check 19,00 € 15,20 €\n1000 mL Brillant sms_failed Last units 45,00 € 36,00 €\n1000 mL Mate sms_failed Last units 45,00 € 36,00 €\nVernís Oli Damar Talens\nVernís de Quadres\nDes de Preu regular 7,15 € -20% Preu 5,72 €\nVernís Retoc W&N\nDes de Preu regular 6,29 € -20% Preu 5,03 €\nVernís Aerosol W&N\nVernís Acrílic Spray Talens\nDes de Preu regular 14,00 € -25% Preu 10,50 €\nDes de Preu regular 6,68 € -25% Preu 5,01 €\nSpray Art Creation\nVernís Oli Spray Talens\nVernís Oli Piera\nDes de Preu regular 4,37 € -33% Preu 2,93 €\nSpray Vernís Dammar\nDes de Preu regular 16,06 € -20% Preu 12,85 €


Grandvalira-Ensisa, candidata a rebre per primera vegada la Copa del Món masculina al 2021 | www.grandvalira.com\nAquesta setmana s’ha celebrat a Zurich (Suïssa) el meeting de tardor de la FIS. A la cita ha acudit una delegació de la Federació Andorrana d’Esquí, amb el president, Albert Coma, i el director tècnic, Carles Visa, a més dels representants de Grandvalira-Ensisa (Conrad Blanch, David Hidalgo i Jordi Pujol) i de Grandvalira-Saetde (Nadal Antor).\nA les reunions s’ha designat Andorra com a país candidat per rebre al 2021 i per primera vegada la Copa del Món masculina en les seves disciplines tècniques, és a dir, eslàlom i gegant, tenint com a escenari la pista Avet del sector Soldeu. D’aquesta manera, Soldeu és al calendari com a candidatura a rebre la màxima competició internacional el dissabte 27 i el diumenge 28 de febrer de 2021. El seu rival en aquest camí és Bansko (Bulgària). La decisió final sobre el calendari 2021 segurament es decidirà durant el Congrés de la FIS de la pròxima primavera, que se celebrarà a Costa Navarino (Grècia).\nAixí mateix, s’han confirmat les dates de celebració de la Copa del Món de Quilòmetre Llançat (KL) els dies 6 al 7 d’abril de 2018 a Grandvalira-Saetde, tant en homes com en dones, sent el dia 5 la data establerta per als entrenaments oficials. Igualment, aquesta fita serà l’última del calendari, el que suposarà que en finalitzar les curses a la pista Riberal del sector Grau Roig es farà entrega del Globus de Cristall als guanyadors del circuit de la Copa del Món en categoria masculina i femenina.\n5 abril: Entrenaments KL oficials (sector Grau Roig)\nIgualment, també s’han confirmat les dates de les Finals de la Copa d’Europa 2018 a Grandvalira-Ensisa.\nEl programa oficial previst és el següent:\nAquesta serà la tercera vegada que Grandvalira-Ensisa rep unes finals de la Copa d’Europa. Cal recordar que en el camí transcorregut fins a les Final de la Copa del Món 2019 l’estació ha acollit:\n• Copes d’Europa a la pista Avet (sector Soldeu): 2008, 2009, 2010, 2011 i 2013\n• Finals Copa d’Europa a l’Avet i l’Àliga (sectors Soldeu i El Tarter): 2014\n• Finals Copa d’Europa a l’Àliga (sector El Tarter): 2015


Llibre i roses\nSurtdecasa us proposa algunes novetats resseguint el talent dels escriptors de les nostres terres\nS’aproxima la diada de Sant Jordi, un dels dies més bonics de l’any i que, faci el temps que faci, convida a sortir al carrer a passejar-se entre llibres i roses. A Surtdecasa us proposem cinc títols d’autors ebrencs per si, entre la vostra tria, voleu gaudir de la bona literatura que també es cuina al nostre territori.\n‘Negre estalzí’, de Francesca Aliern (Editorial Cossetània, 2017)\nÉs l’època de la postguerra. Un carreter es troba amb un xiquet d’ulls negres quan va a fer intercanvi de cítrics amb les comarques veïnes de muntanya. Quan l’home decideix fer-se càrrec del noi, es trobarà amb les reticències de la seua dona. Però l’amistat que creixerà entre ell i el xiquet perdurarà en el temps i superarà qualsevol dificultat que s’interposi en el camí. Darrera novel·la de la prolífica escriptora xertolina que es presenta com un cant a la vida, a la humanitat i a l’amor.\n‘La vida darrere de l’aparador’, de Jesús Maria Tibau (Onada Edicions, 2017)\n“Un exercici per aprendre a gaudir de l’espectacle de la vida”. L’escriptor proposa en aquest llibre un recull de sensacions i de records viscuts en primera persona en quinze comerços de Tortosa. Farmàcies, ferreteries, botigues de llaminadures, etc., són els escenaris d’aquestes memòries que evoquen gestos, converses, clients i botiguers d’una altra època.\n‘Tots els colors del vent’, de Marta Tena (Onada Edicions, 2017)\nL’escriptora Marta Tena homenatja en aquest llibre el seu poble, la Sénia. En les pàgines de la seva tercera novel·la hi descobrim la història dels joves Alberto i Marina, que es retroben de manera casual trenta anys després de conèixer-se intentant retrobar sentiments enterrats en els primers anys de joventut. Són històries que es dibuixen a través de diferents èpoques i que en condueixen a una de sola: “la dels odis que s’hereten i que impossibiliten la felicitat”.\n‘Cendra’, de Sílvia Mayans (Pagès Editors, 2016)\nSílvia Mayans compagina la poesia amb la novel·la negra. En aquest cas, segueix la història d’Elíades Bel que va encetar a ‘Cap llàgrima sobre la tomba’. Emmarcada en la Transició, el personatge intenta resoldre alguns misteris que podrien estar relacionats: un terrible incendi, un assassinat i una trama de corrupció que el portaran de viatge per diferents indrets de les nostres terres. A la vegada, haurà de descobrir els secrets d’una família dispersada després de la guerra civil que algú vol trobar per interessos insospitats.\n‘El gripau Estanislau ...i altres poemes’, de Montse Boldú amb il·lustracions de Clara Codina i Susana Bacardí (Onada Educació, 2017)\nNo ens hem oblidat dels més petits de la casa en aquesta petita mostra de propostes. L’educadora tortosina Montserrat Boldú presenta aquest recull de quinze poemes d’animals amb la intenció d’apropar el llenguatge poètic als infants d’una manera lúdica. Les pàgines estan il·lustrades d’una manera molt original i carregada de sorpreses, ja que combinen la papiroflèxia, la pintura i la fotografia que confereixen al llibre un atractiu molt especial i atraient pels més joves.\nAlba Hierro: "Allà on poses els teus diners cada dia acaba definint la societat que vols"


ERC Masquefa denuncia que s'ha aprovat la taxa d'escombraries "sense informe tècnic"\nHan cursat una reclamació a l’oficina que vetlla per la llei de la transparència\nNou capítol de l'enfrontament polític entre el govern de CiU a Masquefa i Esquerra al voltant del servei de recollida d'escombraries. Els republicans apunten que volen "l'estudi tècnic-econòmic" fet referent a la taxa d'escombraries i que el govern no l'ha donat a conèixer encara malgrat "tenir els terminis esgotats".\nDesprés que el govern de Masquefa assenyalés membres d'Esquerra i PSC per la gestió de l'Alzinar, ara són els republicans que ataquen a l'equip de Xavier Boquete (CiU) Asseguren que des de "fa tres mesos" han demanat "l'estudi tècnic que justifica la taxa de l'ordenança fiscal reguladora de la recollida d'escombraries" i que encara no se'ls hi ha facilitat. El portaveu d'Esquerra a l'Ajuntament, Xavier Pérez Fornés, afirma que una vegada superats tots els terminis de la llei de transparència ha tramitat a "la Comissió de Garantia del Dret d'Accés a la Informació Pública (GAIP) una reclamació sol·licitant mediació i l'entrega dels informes".\nEsquerra ha sol·licitat ja dues vegades els informes, segons Xavier Pérez, a principis de desembre i a finals de febrer, però "la resposta del govern" a través del secretari municipal "és que els tècnics l'estan elaborant". Recorda que "la taxa en si va ser aprovada ja fa qüestió de cinc mesos" i que "ja en el moment de la seva aprovació hauria d'anar acompanyada d'un document que l'avali".\nManifesten que "segons l'article 20.1 de la llei8/1989 de taxes i preus públics, l'informe tècnic-econòmic haurà d'estar present en qualsevol expedient regulador de la taxa. La seva absència o insuficiència provocarien en cas de reclamació la nul·litat de l'ordenança que la regula segons la sentència del Tribunal Suprem de 14 d'abril de 2001". Afegeixen que "no és pot entendre que un informe que sustenta una taxa aprovada fa cinc mesos encara no hagi estat entregada".\nEsquerra denuncia que el contracte de neteja viària de Masquefa va vèncer fa cinc anys\nL'Ajuntament masquefí replica que el contracte es licitarà en breu


La cara oculta dels aliments estiuencs | Opcions\nQuè hi ha darrere d’allò que mengem? Com s’ha elaborat? Quins ingredients el composen? Després d’aquestes preguntes hi ha la clau del que realment consumim.\nOrxata amb xufa africana\n“Orxata de València” anuncia l’etiqueta, acompanyada de la imatge d’una fallera. Però això, no és garantia de res. Ho afirma el Consejo Regulador de la Denominación de Origen Chufa de Valencia, qui denuncia que un nombre significatiu d’empreses de tots mena ‒productores de beguda, distribuïdores i supermercats‒, aprofiten la marca “València” per vendre orxata d’origen estranger. Només l’etiqueta amb la denominació d’origen garanteix que sigui valenciana.\nEs calcula que al voltant de la meitat de la xufa utilitzada per a l’elaboració d’orxata prové de països africans, i la seva producció amaga precarietat i preus extremadament baixos pels agricultors en origen. L’orxata amb xufa africana no beneficia als petits pagesos d’aquests països, sinó als grans empresaris del sector, tal com denuncia el documental Mousso Faso. La patria de las mujeres íntegras. Un treball que destapava les males pràctiques d’empreses valencianes, concretament les de Tigernuts Traders, a Burkina Faso, Mali i Níger, la qual va arribar a arruïnar intencionadament a tota una comunitat camperola per aconseguir el preu més baix possible de la xufa, inclús per sota del cost de producció. Un documental valent que Tigernuts Traders va intentar infructuosament segrestar per la via judicial per evitar que es pogués estrenar.\nNo es tracta de reivindicar l’orxata valenciana per una qüestió de banderes ni de pedigrí, sinó en clau de justícia ambiental i social. Quin sentit té consumir una orxata elaborada amb xufes l’origen de les quals es troba a milers de kilòmetres de distància, amb l’impacte mediambiental que suposa la seva comercialització? Per què no apostar per una xufa km0, amb el consegüent benefici econòmic pel territori l’economia local?\nUn gelat amarg\nSegurament el gelat és el clàssic dels clàssics de l’estiu. Un dolç tan ensucrat com poc saludable, en particular l’industrial, amb molt colorant, conservant, sucre, greixos saturats, additius alimentaris i fins i tot alguns amb oli de palma. Un dolç que pot resultar amarg per la nostra salut. L’Estat espanyol és un dels majors consumidors de gelat d’Europa, només per darrere de països com Itàlia i Alemanya, amb una ingesta d’11 litres i una despesa de 42 euros per persona cada any, la majoria a l’estiu.\nTot i això, el gelat també pot ser artesà, amb menys greixos saturats, i amb el consegüent benefici per a l’economia local. Tot i que la millor opció és l’elaborat a casa. Molt recomanable, el polo de gel a base de suc de fruites o beguda vegetal, molt fàcil de fer i sa.\nSíndria i meló d’origen injust\nLa síndria i el meló són uns dels altres imprescindibles estiuencs. Segons la Revista Mercados, la majoria de les síndries que consumim vénen d’Almeria, un 40%, i els melons de Ciutat Real i Múrcia sumen un 56% del total. El seu cantó més fosc són les condicions de treball precàries dels temporers que contracten, molts immigrants, amb sous extremadament baixos i allotjaments insalubres.\nA partir de mitjans de juliol, la síndria hongaresa es fa present en el nostre mercat, amb un preu inferior a la síndria local. L’alternativa la trobem en aquestes síndries i melons que produeix la pagesia de les nostres comarques, i si són d’origen ecològic, millor.\nL’estiu no hauria de ser incompatible amb menjar aliments locals, camperols, saludables i de producció ecològica. Perquè no se t’escapi quina fruita i verdura es produeix a cada moment de l’any, et deixo el calendari dels aliments de temporada elaborat per Opcions. D’on prové el que mengem, en quines condicions s’ha elaborat, quin preu rep el pagès en origen hauria de ser una cosa que tothom hauria de poder saber. I l’accés a aquests aliments, un dret garantit.\nOrganització popular i economia...\n5 coses que el consum conscient pot...\nLa ramaderia extensiva obre un camí...


Català Llengua Estrangera: Aprenentatge informal vs. aprenentatge formal en les II Jornades d'Aprenentatge de Llengües\nAprenentatge informal vs. aprenentatge formal en les II Jornades d'Aprenentatge de Llengües\nOlga Esteve i Joan Tomàs Pujolà van escenificar el dijous passat un diàleg prou interessant entre aprenentatge formal i aprenentatge informal. Ens va agradar aquesta presentació ja que plantejava les dicotomies en què es troba qualsevol professor de llengua en aquests moments: com puc integrar dos formes d'aprendre que sempre havien estat molt allunyades una de l'altra, sense perdre'm?, com puc fer servir tot allò que els alumnes aprenen fora de l'aula i portar-ho a l'aula?, faré bé si ho faig o val més que em quedi amb la manera tradicional de fer classe?\nTant Esteve com Pujolà estaven d'acord en un model d'aprenentatge actiu, en què l'alumne faci coses per a aprendre contextualitzades en un entorn real, és el que els gurus ara en diuen Learning by doing, però que els professors de llengües ja fa temps que sabem que funciona. Pujolà amb el seu punt de vista Edupunk, amortit per la formalitat d'Esteve, hi afegia una reflexió que es comença a sentir ara i és que per molta tecnologia que tinguem si no la sabem fer servir de forma creativa i per a finalitats que ens vagin a favor (a favor del docent, de l'aprenentatge dels alumnes i de la gestió de l'aula en definitiva) no ens servirà per res. Així, la conjunció d'aquestes cares de la mateixa moneda confluirien en un model d'ensenyament/aprenentatge en què destacarien aquests punts:\nenfocament competencial per tal de produir models de llengua de forma significativa i no descontextualitzada\npresa de consciència de l'aprenentatge a través de l'autoavaluació i l'autoconeixement\ndiferenciar instruir (el que tradicionalment s'ha fet) i capacitar, és a dir, donar les eines perquè l'aprenent les utilitzi de la millor manera possible\ncorresponsabilitat en l'avaluació i, per tant, també en l'aprenentatge\nAixò és un resum fet durant la conferència, si voleu la xerrada amb la dramatització inclosa dels dos ponents, la teniu a la web de l'UAB.\nEls grups de treball que van tenir lloc després, lligats a través del grup de twitter sdljornades i amb l'etiqueta #2jal, van ser una bona eina per treballar en grups, però connectats. Van sortir idees interessants sobre la importància de la motivació de l'alumnat per tal d'aprendre una llengua i de com algunes eines de l'entorn habitual d'aquest alumnat ens poden ajudar. Podeu consultar totes les converses en aquest twitter.\nDemà parlarem de la sessió del divendres 25 de febrer. Si hi vau assistir i ens en voleu dir la vostra, estem disposats a parlar-ne!\nPublicat per Institut Ramon Llull a 13:39\nEtiquetes de comentaris: cpnl, formació, gencat, jal, uab, universitats


Inici > Àmplia presència dels bisbes de Catalunya en el nou organigrama de la CEE\n(Jordi Llisterri –CR) En les eleccions episcopals que han finalitzat aquest dimecres al matí una de les renovacions de càrrecs més importants s’ha produït en les 14 comissions episcopals que integren la Conferència Episcopal Espanyola. Després de la sortida  de l’arquebisbe Lluís Martínez Sistach del Comité Executiu, en aquest cas sí que hi ha una amplia presència de bisbes de Catalunya.\nD’una banda Martínez Sistach presidirà la Comissió de Litúrgia, i l’auxiliar de Barcelona, Sebastià Taltavull, la de Pastoral, on ja hi havia treballat abans de ser nomenat bisbe el 2009. En una nota de l’arquebisbat de Barcelona es destaca  que el nomenament del cardenal Sistach reconeix l’aportació de les diòcesis de Catalunya a “la renovació litúrgica, sobretot després del Concili Vaticà II”. Precisament, el director d’aquesta comissió episcopal és un claretià català, Joan Maria Canals, defensor de la reforma litúrgica. D’altra banda, des de 2002 Taltavull va ser membre del consell assessor de la Subcomissió de Catequesis, i des de juny de 2005, director del Secretariat de la Comissió de Pastoral. Alhora, és l’únic bisbe auxiliar que presideix una comissió de la CEE.\nEl bisbe de Lleida, Joan Piris , repeteix a Mitjans de Comunicació i el de Terrassa, Josep Àngel Sáiz, a Seminaris i Universitats. És rellevant que Piris no hagi estat castigat per la campanya de desprestigi que ha patit pel litigi de les obres d'art de la Franja.\nEls presidents de les Comissions Episcopals  i els bisbes de l'Executiu formen la Comissió Permanent de la CEE que és el màxim òrgan de govern entre les plenàries. Així, quatre dels dotze bisbe catalans formaran part de la Permanent: Sistach, Taltavull, Piris i Sáiz Meneses. L’arquebisbe de València, Carlos Osoro, fins ara a l’Executiva, també formarà part de la Comissió Permanent després de ser escollit president de la Comissió d’Apostolat Seglar.\nTambé és rellevant que hagin quedat fora  d’aquests càrrecs alguns dels noms més polèmics de les noves generacions episcopals, com l’arquebisbe d’Oviedo, Sanz Montes, que no repeteix a Vida Consagrada, i que no s’hagi promocionat noves promeses com Munilla de Sant Sebastià o Iceta de Bilbao.\nURL d'origen: https://www.catalunyareligio.cat/ca/node/149932


El Cruce dels Andes, entre Xile i Argentina, 3 dies de somni\nCruce etapa 1\nA les 5 am ens hem llevat, i a les 6 del matí ja pujàvem als busos que ens portaríen a la línia de sortida des del centre d'esquí del volcà. Avui bordejant el Villarrica tota l'estona, seguint un sender estret i preciós amb algunes parts molt tècniques. M'ha sorprès i m'ha encantat. Hi havia punts del recorregut que la glacera estava ben aprop, a dalt el majestuós cràter sense parar de fumejar. L'inici ha estat ràpid, amb molta xafogor i amb un sender trenca-cames entremig de la lava seca i amb pedres volcàniques de totes mides que posàven a prova la resistència del calçat. Fins que no ha passat més d'una hora no he agafat el ritme, les cames estaven pesades i el pit amb una pressió de calor considerable. L'Oihana des del principi ja ha agafat un ritme alegre i s'ha distanciat de nosaltres. Jo anava una mica per davant de l'Anna i mica en mica la distància era més gran. La calor anava apretant i calia vigilar de no descuidar l'hidratació. L'aire era sec. Dins el bosc la calor no apretava tant, les arrels al terra et posàven a prova i alguns ocells deien la seva. Arribant a les 3h hem entrat a meta, quasi 30km i 900m+, amb una freqüència cardíaca mitja de 155p i una màxima de 171p. El ritme mig ha estat de 9,9km/h i la velocidad màxima de 17,6km/h. A l'última baixada i a falta de 50min per acabar un turmell ha fet una mica el tonto i he hagut de parar de dolor, mica en mica he tornat a agafar el ritme per acabar amb un somriure i satisfeta de ritme global aconseguit. Només hem començat el primer dia i les sensacions han estat molt bones. Esperem que el turmell aguanti i la musculatura després de baixar més de 1700m- estigui en condicions de tornar a apretar! Ah, i el Villarrica batega!\n1 Oihana Kortazar - Espanya - 2:53\n2 Emma Roca - Espanya - 2:56\nCruce etapa 2\nA les 7:30 començava una etapa amb una pujada de més de 1000m +, per després seguir pujant i baixant sense parar i sumar un total de 1700m +. Avui els km han estat 41 que amb l'etapa d'ahir i les baixades d'infern, les cames han acabat ben carregades! Sort que un cop al campament amb algun massatge i COMPEX han pogut anar eliminant àcid làctic i altres residus dels mini trencaments musculars.\nEl volcà protagonista ha estat el Quetrupillán que no s'ha deixat veure cobert de núvols, només algunes de les seves vessants nevades. Però sense el sol atacant hem pogut córrer amb una temperatura ideal sense passar calor i gaudint com sempre de l'entorn, el recorregut i la gent. He començat a un ritme sense passar-me perquè avui hi havia km i desnivell i les cames no eren les d'ahir.\nLa sortida ha estat una mica rara ja que un gran grup de participants ha sortit abans que els primers de la classificació, i entre ells hem sortit els de davant escalonats, sense saber bé a quant anàvem els uns dels altres. La primera pujada s'ha hagut d'avançar a força gent i no ha estat fàcil agafar un ritme constant. Com sempre ha estat espectacular la ruta, sempre per camí estret entre arbres, lava, sorra volcànica, rius, ... una naturalesa salvatge digne de viure-la i suar-la!\nCom ahir no m'he començat a trobar bé fins passada l'hora i mitja, on a partir de llavors he pogut augmentar el ritme, sempre vigilant no agreujar la lesió del turmell del dia anterior. Per sort el circuit d'avui no ha estat tan tècnic com ahir i m'ha permès poder anar ràpid sense córrer riscos. A l'Anna l'he passat a mitja pujada, al costat de la brasilera Rosalia. A Oihana com sempre no l'he vist fins gairebé al final, però com tampoc sabia a quin minut havien sortit davant meu no podia controlar quant de temps les portava ni a ella ni a l'Anna per davant i per darrere.\nEl recorregut ha estat molt més exigent que el d'ahir, amb un constant de pujar i baixar sense espai per la relaxació. Al final i sense saber-ho he entrat només 34 segons darrere d'Oihana, després de més de 4h sense veure'ns!\nAmb una velocitat mitjana de 9,5 km / h, una màxima de 18,5 km / h, una freqüència cardíaca mitjana de 152p i una màxima de 163p, estic molt satisfeta del rendiment i de com m'ha sortit l'etapa. Demà ja només queden "28km" que seran un esprint que no donarà treva. Amb l'Oihana ens separen tot just 4 minuts. La lluita està servida!\nAh, i el Quetrupillán no l'he vist bategar per culpa de núvols, però el meu cor no ha parat!\nCruce etapa 3\nAquest matí sabia que ho tenia cru, però s'havia de lluitar. Eren 28km amb 950m + vorejant el volcà Lanín i tot just 4 minuts em separaven de la 1a plaça. Hi ha hagut una primera gran pujada de 13km que es podia córrer gairebé tota per després anar baixant cap a la frontera amb Argentina i acabar a pocs km d'ella. S'ha començat rapidíssim, com sempre Oihana ha iniciat l'etapa amb un ritme alt i ja no l'he vist en tot el recorregut. El bosc amb camins tancats al principi, la part volcànica a més de 1700m plens de pedres, vent i fred, i la baixada amb només una pujada tècnica ha resultat en un ritme mitjà de 9,9 km/h i una velocitat màxima de 17,9 km/h, tot en 2h 45 minuts.\nAvui el cor ja més cansat ha marcat 146p de mitjana i una màxima de 161p, molt per sota dels altres dies, però el "cos ja no estava per tirar coets" en una distància tan curta ... Ho he intentat, forçant a les baixades, però Oihana ha guanyat amb claredat, la meva més sincera admiració i felicitació, arribant avui uns 8 minuts per davant. L'Anna ha fet una altra etapa en 3a posició sempre amb el somriure i simpatia a la cara.\nHa estat un Cruce impressionant, amb un gran circuit, rivalitat i nivell. L'organització sempre a l'alçada de l'esdeveniment amb més de 2400 participants entre equips i individuals. Des d'aquí gràcies per convidar-me. Els volcans ens han envoltat cada dia amb la seva magnificència i tots junts hem bategat en cada pas fet. Gairebé 10h i 110km en 3 dies, compartint amb 800 corredors més cada tarda-nit de campament en paratges idíl·lics. Sense paraules. Córrer així sempre és un privilegi.\n12 Juliol 2013 / 10:21 h


Vaig començar a treballar dins el sector de les Relacions Públiques a través de l’empresa Meeting and Congress, l’any 1991 amb qui coordinàvem l’organització de diversos congresos. Complementàriament vaig col·laborar en la gestió comunicativa del Casal d’Europa de Sabadell. De seguit vaig fer pràctiques al departament de comunicació de Governació (llavors Protecció Civil) de la Generalitat de Catalunya l’any 1992, mentre acabava el meus estudis de Periodisme i Ciències Polítiques.\nLa meva primera feina a temps complert va ser la creació i desenvolupament del departament de comunicació i màrqueting a Espanya de l’empresa nordamericana Manpower l’any 1994. Vaig entrar al món acadèmic com a cap dels estudis de Relacions Públiques d’INTUR-Estudis Universitaris de Granollers on vaig participar en la creació d’un títol propi. Aquest mateix any vaig entrar a temps parcial com a professor i responsable de l’àrea d’Atenció a els Centres de Secundària de la Facultat de Comunicació Blanquerna.\nComplementàriament, codirigia l’agència Comunicat de serveis de comunicació interna i externa on vam desenvolupar divesos projectes de comunicació; esdeveniments, presentacions i plans de comunicació.\nDes de finals de 1997 fins l’any 2000 vaig ser nomenat director de l’àrea d’assessoria de comunicació interna de l’empresa nordamericana de consultoria en recursos humans Mercer (del grup Marsh and McLenan).\nVaig reincorporarme a la Facultat de Comunicació Blanquerna a temps complert l’any 2000 com a professor de Teoria i Tècniques de les Relacions Públiques i responsable de Relacions Institucionals fins al curs 2011-2012. Complementàriament, del curs 2010-2011 fins al curs 2012-2013 he estat col·laborant fomalment amb el vicedeganat de Relacions Internacionals de la Facultat. A partir del curs 2012-2013 m'he incorporat a l'àrea d'alumni per crear la unitat de Relacions Empresarials i Captació de Fons.\nDirector i membre del comitè cientific del del I, III i VIII Simposi Internacional de Comunicació Global Corporativa organitzat per la Facultat i El Global comunication Institute l’any 2004 i 2006. He estat membre del comitè científic de les edicions de Goritzia (Itàlia), Lisboa (Portugal) i Abu Dhabi (Emirats Àrabs).\nDirector del IV Congrés Internacional d’Investigació i Relacions Públiques “La gestión de las relaciones con los públicos”. Facultat de Comunicació Blanquerna (URL). 24 i 25 d’abril de 2009. Grup de Recerca d'Estratègia i Creativitat Publicitària i de l’Associació d’Investigadors de Relacions Públiques.\nDirector del V Congrés Internacional d'Investigació i Relacions Públiques “La investigació i les relacions públiques”. Facultat de Comunicació Blanquerna (URL). 13 i 14 de maig de 2010. Grup de Recerca d'Estratègia i Creativitat Publicitària i de l’Associació d’Investigadors de Relacions Públiques.\nMembre del comitè organitzador des de la primera edició del Congrés Internacional Comunicació i Realitat que organitzat per la Facultat de Comunicació Blanquerna (URL), l'any 2011.\nResponsable de l’Àrea temàtica (Track Chair) “Global Corporate P. R., Responsibility & Culture” de la International Accademics of Business Disciplines en les conferències anuals de San Diego, Orlando, Houston, San Louis, Las Vegas, New Orleans, Long Beach (CA). Des de l'any 2005 fins al 2011.\nI responsable dels articles que es publiquen dins aquesta àrea en el Business Research Yearbook que publica aquesta associació d’acadèmics, des de l'any 2005.\nOutstanding Service Aword 2009 atorgat pel Board of Directors of The International Academy of Business Disciplines (IABD), en el marc del 21st Annual IABD Conference a Saint Louis, Missouri el 4 d'abril de 2009.\nDirector de Comunicació. Manpower Inc. 1994\nDirector Màrqueting INTUR. 1995.\nResponsable Àrea Atenció a els Centres de Secundària de la Facultat de Comunicació Blanquerna-URL. 1995.\nDirector Àrea d'Assessoria en Comunicació Interna de la consultora de recursos humans Mercer (Grup Marsh and McLenan).1998\nResponsable de Relacions Institucionals de la Facultat de Comunicació Blanquerna. 2000-2011\nAdjunt al vicedeganat de Relacions Internacionals de la Facultat. 2010-2012\nResponsable de Relacions Empresarials i Captació de Fons de la Facultat 2012.\nCodirector acadèmic del Màster en Protocol i Relacions Intitucinals: Gestió Estratègica dels Esdeveniments. 2012\nDirector acadèmic del MA-Strategic Management in Global Communication. 2012\nVicepresident i fundador del Global Communication Institute. des del 2002.\nTrack Chair de la International Accademy of Business Disciplines des de l'any 2005.\nDirector del Congrés Europeu de Professors de Relacions Públiques, 2013.\n24/01/2014 Doctor per la Universitat Ramon Llull Universitat Ramon Llull\n03/11/2011 Diploma d'Estudis Avançats-DEA Universitat Ramon Llull\n30/06/1998 Llicenciat en Ciències Polítiques i Sociologia (secció Ciències Polítiques) Universitat Autònoma De Barcelona\n10/02/1996 Llicenciat en Ciències de la Informació (Secció Periodisme) Universitat Autònoma De Barcelona\n30/12/1992 Tècnic en Relacions Públiques Universitat De Barcelona


el marge: Una setmana d’ànimes femenines.\n20 d’abril, 2008\nAquesta ha estat una setmana en la que han passat tantes coses que em fan reiterar en el meu convenciment que els homes ens hem d’apropar a l’ànima femenina. Sí.., ja sé que algun graciós dirà allò de que el Xavier sembla que vol ser un d’aquests metrosexuals... però m’importa un “bledo”; afortunadament cada vegada hi han més homes que pensen com jo i que això és el que ha de superar aquest fastigós neomasclisme que està aflorant en la nostra societat i que no desapareix com si fos un virus que va mutant al llarg dels anys i dels segles.\nSempre he cregut des que va aparèixer Zapatero en la escena política que aquest home seria un abans i un desprès a la història d’Espanya per les formes que desprenia lluny de la prepotència a la que ens tenien acostumats molts polítics. I l’admiro per les seves decisions respecte a la paritat d’homes i dones. La foto de veure una dona com Carme Chacón passant revista a una formació militar en “estado de buena esperanza” em va emocionar; com també em va emocionar veure un govern amb més dones que homes. Però, es clar, no van trigar molt en sortir els neomasclistes i els neofeixistes dient les barbaritats més casposes que es podien dir. S’han escrit aquests dies molts bons articles a la premsa parlant d’aquesta qüestió; però destacaria el que vaig llegir ahir de Martina Klein titulat “Las mujeres y los bordes”... Què intel·ligent aquesta dona i que ànima femenina més interessant.\nEn aquest article, Martina Klein també ens parlar de les crítiques que ha rebut la cancillera alemanya Angela Merkel per lluir un escot. Perquè no li donen normalitat en ple segle XXI a que les dones que ho desitgin puguin lluir la seva feminitat i coqueteria?\nEl divendres passat una treballadora d’ètnia gitana que forma part del programa d’inserció laboral que dirigeixo va venir aterrada a la feina. El seu ex l’havia destrossat el seu pis i l’havia amenaçat davant dels seus fills. I no només venia aterrada per aquest fet sinó perquè havia anat sola –sola- a la comissaria del Mossos d’esquadra a denunciar el fet i li van fer signar una denúncia on deia que no volia protecció policial quan era el que ella reclamava. El sistema no funciona. No la va acompanyar la seva assistenta social. Una persona del nostre equip la va acompanyar (nosaltres només ens dediquen a la inserció laboral, però no podien deixar aquesta persona sola en un moment com aquest... és una qüestió d’un mínim d’humanitat i d’evitar que matin a una persona) i llavors si que li van donar protecció policial i, a més a més, aquesta persona del nostre equip li ha gestionat una visita a un psicòleg i a un assessor jurídic a través del servei municipal d’atenció de la dona. És indignant!\nAhir vaig veure “Elegy”. Una pel·lícula meravellosa d’Isabel Coixet on aquesta directora ha estat capaç d’extreure l’enorme potencial dels grans actors que participen. I us tinc que manifestar que sempre no m’ha agradat gaire com actriu la Penélope Cruz, però en aquesta pel·lícula m’haig de treure el barret; sempre m’havia semblat una actriu superficial però en “Elegy” és una actriu profunda i creïble al cent per cent. Per a mi el substrat d’”Elegy” és l’encontre de l’anima masculina i la femenina. Veure ahir aquesta pel·lícula ha estat una bona cloenda per a una setmana plena d’ànimes femenines.\nPublicat per Xavier Sánchez a 19:46\nEtiquetes de comentaris: Dona, Opinió, Política


El projecte educatiu del Festival de Peralada, finalista d'uns premis d'innovació en l'òpera i el ballet - Diari de Girona\nEl projecte educatiu del Festival de Peralada, finalista d'uns premis d'innovació en l'òpera i el ballet\nEl campus opta a rebre el guardó de 50.000 euros que s'atorga en la categoria d'Educació\nacn 05.02.2020 | 12:41\nEl Campus Peralada acosta el festival, les seves disciplines i els artistes als estudiants de proximitat Castell de Peralada\nEl Campus Peralada acosta el festival, les seves disciplines i els artistes als estudiants de proximitat\nEl projecte educatiu del Festival Castell de Peralada, el Campus Peralada, opta a rebre un premi europeu d'innovació en l'òpera i el ballet. Qui els concedeix és la plataforma FEDORA, que convoca aquests guardons per distingir artistes prometedors i equips d'institucions culturals que col·laboren en crear noves produccions per estendre aquestes dues arts escèniques a més públics.\nEls premis s'estructuren en quatre categories i el Campus Peralada és un dels setze finalistes de la d'Educació (dotada amb 50.000 euros). Organitzat per la Fundació Castell de Peralada, des del 2016 el projecte ha permès acostar el festival a uns 1.500 estudiants. Ara, durant quatre setmanes, el públic pot votar en línia els diferents projectes escollits.\nLa sisena edició dels Premis FEDORA ha seleccionat el Campus Peralada com un dels projectes candidats a rebre el guardó en la categoria d'Educació. El llistat de finalistes es va donar a conèixer aquest dilluns, i el projecte del festival és un dels setze que s'han seleccionat en aquesta categoria.\nEls Premis Fedora, que reconeixen la innovació en l'òpera i el ballet, es divideixen en quatre guardons: Òpera (dotat amb 150.000 euros), Ballet (100.000 euros), Educació i Digital (50.000 euros cadascun). Ara, un cop s'han donat a conèixer els seleccionats, durant quatre setmanes el públic pot votar en línia quins són els seus projectes favorits.\nA partir d'aquí, l'1 d'abril es donaran a conèixer els nominats, que haurà seleccionat un jurat format per experts. A més, els projectes que hagin rebut més vots de cada categoria passaran a ser els candidats públics. Tots els nominats tindran l'oportunitat de fer campanyes de micromecenatge a través de la plataforma FEDORA per recaptar fons addicionals per als seus projectes. Els guanyadors dels premis es donaran a conèixer al juny.\nObrir el festival als estudiants\nOrganitzat per la Fundació Castell de Peralada, des del 2015 el campus ha permès acostar el festival, les seves disciplines i els artistes a uns 1.500 estudiants. Sobretot, es dirigeix als centres educatius, grups organitzats i escoles de música i dansa reconegudes per les administracions públiques.\n"La finalitat és obrir les portes del festival als estudiants de proximitat, del món de les arts escèniques, la música i la dansa, donant-los accés a continguts d'interès", subratllen des de l'organització del Festival de Peralada. "Així es contribueix a la seva formació i es facilita el contacte amb professionals de manera totalment gratuïta", hi afegeixen.\nBlanes celebra el centenari de la revista «Recvll».\nNou reconeixement a Itàlia per a l'escriptor gironí Javier Cercas.


Cursos Terapèutics | Antoni Amaro Terapias\nEls cursos de visualització dels arcans MAJORS i MENORS del TAROT van adreçats a totes les persones que es vulguin conèixer més i estiguin interessades en un coneixement profund del Tarot. Els Arcans Majors del Tarot representen un mapa simbòlic de la Psique, mentre que els Arcans Menors simbolitzen les experiències de la vida.\nAquest curs va dirigit a les persones que estiguin interessades en aprendre els conceptes bàsics de la Psicologia de Carl Gustav Jung.\nLa Psicologia Analítica és un marc teòric-pràctic eficaç per abordar els problemes contemporanis com la recerca del Sentit de la vida, la Dimensió Transcendent i les profundes necessitats que sorgeixen en el Procés d’Individuació de les persones.\nAquest curs està adreçat a totes les persones que estiguin interessades en conèixer la projecció cultural de l’Inconscient Col·lectiu. El símbol com a creador de cultura es manifesta en totes les creacions culturals i artístiques.\nEl Tarot de Tattwas es pot utilitzar per meditar, contemplar i per a sanació.\nPer poder abastar el seu coneixement son necessaris dos enfocaments: el CURS DE SANACIÓ enfocat per aprendre tècniques terapèutiques i el CURS DE MEDITACIÓ que serveix per pacificar i calmar la nostra ment i així gaudir de més pau interior.\nEl curs de l’ARBRE DE LA VIDA està enfocat des d’un punt de vista pràctic, per a que puguem experimentar el viatge arquetípic de les Sephirot i Senders de l´Árbre per connectar des del simbolisme amb la nostra part més profunda.


Un accident de trànsit a la Pobla Tornesa deixa tres ferits - À Punt\nImatge de l'accident / @SIAB_Castellon\n28 de febrer 2020 - 18:09\nTres persones han resultat ferides aquest divendres en un accident de trànsit que ha tingut lloc a la CV-160, en el terme municipal de la Pobla Tornesa (Plana Alta). En el sinistre s’han vist involucrats un vehicle i un xicotet camió, dins dels quals viatjaven tres persones.\nUn home de 59 anys ha patit politraumatisme, mentre que un altre home de 50 anys i una dona de 37 han patit diverses contusions. Els tres han hagut de ser excarcerats per efectius del Consorci Provincial de Bombers de Castelló.\nEl Centre de Coordinació i Informació d’Urgències (CICU) ha informat que s'han mobilitzat fins als llocs dels fets una unitat del SAMU i dues unitats de suport vital bàsic (SVB). Les tres persones ferides estan sent ateses a l’Hospital General Universitari de Castelló.\nAugmenten els discursos d'odi en línia cap als menors migrants Donants i supervivents celebren el dia mundial de donació de medul·la òssia ''Un metre quadrat per les platges i els mars'', neteja massiva de les platges valencianes Es necessitaran 275 anys per a eliminar la bretxa salarial mundial si continua el ritme actual Organitzacions ecologistes alerten dels riscos i incerteses de l’hidrogen verd Un gelat de garrofa i taronja creat a la UPV guanya l'Ecotrophelia España 2021 El sector de l’oci nocturn denuncia que els negocis no són rendibles L'Ajuntament de Nules investiga si la policia es va negar a auxiliar dues persones atrapades en el cotxe en un túnel negat Onada de robatoris en els cultius de garrofa del Baix Maestrat


Reglament del Departament de Medicina i Cirurgia | Normatives | La Universitat | Universitat Rovira i Virgili\nSou a: Portada > La Universitat > Normatives > Reglament-medicina-cirurgia\nReglament del Departament de Medicina i Cirurgia\nEl Departament de Medicina i Cirurgia es constitueix d'acord amb el que estableixen l'Estatut de la Universitat Rovira i Virgili i la legislació vigent.\n1. El Departament de Medicina i Cirurgia de la Universitat Rovira i Virgili és l'estructura bàsica per organitzar l'activitat del col·lectiu docent i investigador.\n2. El Departament de Medicina i Cirurgia està constituït per:\na) Tots els membres del col·lectiu docent i investigador les especialitats del qual es corresponen amb les àrees de coneixement científic, tècnic o artístic següents:\n2.4 Història de la Ciència\n2.6 Nutrició i Bromatologia\n2.7 Obstetrícia i Ginecologia\n2.11 Psiquiatria i Psicologia Humanes\nc) Els estudiants matriculats, d'acord amb l'Estatut de la URV i la legislació vigent.\n3. Atès que el Departament de Medicina i Cirurgia està constituït per més d'una àrea de coneixement, es preveu que el col·lectiu docent i investigador pertanyent a una o diverses àrees de coneixement pugui elegir un coordinador o coordinadora.\n4. El Departament de Medicina i Cirurgia s'estructura funcionalment en les unitats següents: Cirurgia Unitat Docent Sant Joan; Cirurgia Unitat Docent Joan XXIII; Traumatologia i Cirurgia Ortopèdica Unitat Docent Sant Joan; Traumatologia i Cirurgia Ortopèdica Unitat Docent Joan XXIII; Dermatologia, Fisioteràpia, Rehabilitació, Història de la Ciència, Medicina Unitat Docent Sant Joan i Medicina Unitat Docent Joan XXIII; Patologia General, Nutrició Humana, Obstetrícia i Ginecologia Unitat Docent Sant Joan; Obstetrícia i Ginecologia Unitat Docent Joan XXIII; Oftalmologia, Otorinolaringologia, Pediatria Unitat Docent Sant Joan; Pediatria Unitat Docent Joan XXIII, i Psiquiatria.\nSón funcions de Departament de Medicina i Cirurgia:\nd) Elaborar la planificació estratègica del Departament coordinada amb el centre i la Universitat mitjançant els contractes programa que s'estableixin.\nl) Designar el professorat responsable d'àrees de coneixement, d'assignatures i de les diferents unitats.\nEls òrgans de govern del Departament són el Consell de Departament (col·legiat), el director o directora i el secretari o secretària (unipersonals).\n1. El Consell de Departament és l'òrgan col·legiat de govern del Departament de Medicina i Cirurgia.\nb) Tots els membres del Departament que estiguin en possessió del títol de doctor o doctora, amb l'excepció dels professors associats, vinculats a institucions sanitàries o no, que s'acullen al punt 2.c) d'aquest article.\nc) Una representació de la resta del professorat hi estigui adscrit, en proporció d'un per cada sis o fracció, elegits per aquest col·lectiu i entre aquest. Els escons corresponents a aquest col·lectiu depenen del nombre de professors associats i de professors no doctors adscrits al Departament. Sis d'aquests escons els han d'ocupar membres del professorat de cossos docents no doctors pertanyents a l'àrea de coneixement de Fisioteràpia.\nd) Una representació dels investigadors en formació que hi estiguin adscrits, en proporció d'un per cada sis o fracció, elegits per aquest col·lectiu i entre aquest. El Consell de Departament en determina els escons corresponents.\ne) Una representació dels estudiants de tots els ensenyaments, inclosos els ensenyaments de tercer cicle conduents a obtenir el títol de doctor o doctora, en els quals el Departament imparteixi docència, elegits per aquest col·lectiu i entre aquest, distribuïts de la manera següent:\n? Dos escons per a estudiants de tercer cicle.\n? Dos escons per a estudiants de segon cicle de la llicenciatura de Medicina.\n? Dos escons per a estudiants de primer cicle de la llicenciatura de Medicina.\n? Dos escons per a estudiants de la diplomatura de Fisioteràpia.\n? Dos escons per a estudiants de la diplomatura en Nutrició i Dietètica Humana.\n3. Els membres elegibles del Consell de Departament són renovats cada quatre anys, excepte els representants dels estudiants, que ho són cada dos, sens perjudici de la possibilitat de fer altres eleccions parcials per cobrir les vacants, d'acord amb la normativa electoral de la Universitat Rovira i Virgili.\nSón competències del Consell de Departament de Medicina i Cirurgia:\nb) Debatre les línies generals de la política docent i investigadora del Departament i elaborar la planificació estratègica del Departament, coordinada amb la del centre i la de la Universitat.\ne) Elaborar i aprovar el pla anual d'activitats docents i investigadores del Departament i la memòria econòmica.\nh) Proposar els membres titulars i suplents que han d'integrar les comissions d'accés de professorat i participar en el procés de provisió de llocs de treball del personal d'administració i serveis que hi estigui adscrit.\nk) Designar els representants del Departament en les diferents comissions de la Facultat, de la Universitat i de les comissions mixtes Universitat-institucions sanitàries.\nEl Consell de Departament el convoca el director o directora per iniciativa pròpia o a petició d'una tercera part dels membres del Consell. En aquest darrer cas, el Consell de Departament ha de ser convocat en el termini de set dies naturals després que la petició s'hagi formalitzat a la Secretaria del Departament.\nEl Consell de Departament es pot reunir en sessió ordinària i extraordinària. Com a norma general, es convocarà de manera ordinària un mínim de quatre vegades l'any.\n1. A l'escrit de convocatòria, en el qual cal indicar el lloc, l'hora de reunió i l'ordre del dia, s'ha d'adjuntar una còpia de la documentació pertinent, o bé, si s'escau, s'ha de dipositar a la Secretaria del Departament de Medicina i Cirurgia perquè es pugui consultar.\nEl Consell de Departament queda vàlidament constituït en primera convocatòria, pel que fa a la celebració de les sessions, deliberacions i presa d'acords, si hi és present la majoria absoluta dels membres, sota la presidència del director o directora i el secretari o secretària, o la persona que el substitueixi. En segona convocatòria, que ha de tenir lloc mitja hora després de la primera, queda vàlidament constituït si hi son presents un mínim de tres membres, sota la presidència del director o directora i el secretari o secretària, o la persona que el substitueixi.\nEls acords, excepte els que s'expressen a l'article 25 i a l'article 28, s'adopten per majoria simple dels membres presents del Consell de Departament.\n3. La comissió delegada del Departament de Medicina i Cirurgia és la Comissió de Doctorat.\n4. La Comissió la convoca el president o presidenta, bé a iniciativa pròpia, bé a petició d'una tercera part dels membres de la Comissió.\nEn cas d'absència, impediment o vacant del director o directora del Departament, n'assumeix accidentalment les funcions el professor doctor o professora doctora amb vinculació permanent a la Universitat amb més antiguitat. Si l'absència es preveu superior a tres mesos, el Consell de Departament ha d'escollir un substitut, el qual ocuparà el lloc mentre duri l'absència del director o directora, tenint en compte l'article 19 del present Reglament.\nEl Departament de Medicina i Cirurgia disposa d'un pressupost format per les partides pressupostàries que li assigna la Universitat i pels ingressos obtinguts mitjançant altres fonts, d'acord amb la legislació vigent, l'Estatut de la Universitat Rovira i Virgili i les normes de la Universitat que el desenvolupin.\nEl Departament de Medicina i Cirurgia ha de retre comptes sobre la seva activitat i el grau d'assoliment dels objectius proposats en la planificació estratègica per a cada període, mitjançant una memòria anual, acadèmica i econòmica, que ha d'elevar al Consell de Govern.\nEl director o directora, per iniciativa pròpia, o bé per iniciativa d'una tercera part dels membres del Consell de Departament, pot proposar la reforma d'aquest Reglament, la qual requerirà l'acord de la majoria absoluta dels membres presents del Consell. La proposta de modificació haurà d'anar acompanyada d'una memòria raonada i d'un text alternatiu al que es pretén modificar.\nEn el moment d'entrar en vigor d'aquest Reglament, queda derogat el Reglament del Departament de Medicina i Cirurgia aprovat per Junta de Govern el 23 de novembre de 1994.


22 de febrer de 2020 - 20: 49\nLa desfilada de Carnaval infantil ha estat tot un èxit de participació i bon ambient. El bon temps i l'alegria s'han unit en aquest dissabte per gaudir de la festa carnavalesca organitzada per la regidoria de festes i Comissió de Fogueres Xàbia.\nSens dubte, una cita esperada tant pels nens com pels seus pares. Famílies a el complet i grup d'amics han mostrat la seva imaginació i originalitat en cada una de les disfresses elaborats artesanalment.\nRua de Carnaval Infantil Xàbia 2020\nCom estava previst, a les 17:00 hores, la Plaça de la Constitució presentava un gran colorit amb la gran congregació de persones que esperaven el moment d'iniciar el recorregut pels carrers que voltegen el centre històric de Xàbia.\nCartes de pòquer, personatges disney, superherois, vestits regionals, jocs de taula i els actuals emojis, han estat algunes de les disfresses originals.\nA l'acabar el recorregut, la festa ha continuat amb música a l'interior de la carpa i Tardeo a la plaça de la Constitució on tant petits i grans s'han divertit esperant l'arribada de la festa de Carnestoltes d'adults.


Més de mil ciutadans clamen per la pau i llibertat del poble saharià\nLa manifestació va servir per dir un adéu solidari als nins saharians\nDevers mil ciutadans (per sobre segons l'organització i per sota segons la Policia) varen sortir ahir al carrer per demanar a la comunitat internacional i al Govern espanyol que intervinguin en el conflicte obert entre el Marroc i la República Àrab Sahariana Democràctica (RASD), i que facin costat l'autodeterminació del poble saharià.\nLa manifestació havia estat convocada per l'Associació d'Amics del Poble Saharià, entre altres motius perquè, segons va expressar el seu president, Xavier Fortuny, «la situació en què actualment es troba el poble saharià no es pot allargar gaire. Passam pena perquè l'amistat d'Estats Units, França i Espanya amb Rabat tendeix a afavorir els interesos del Marroc». De fet, el lema de la convocatòria era «No més traïcions!».\nLa manifestació va partir de la plaça d'Espanya i va continuar per la de la porta Pintada, els carrers de Sant Miquel i Oms, la Rambla, el carrer de la Riera, el carrer de la Unió, la plaça Weyler, la plaça Joan Carles I i, finalment, pujà pel Born i Conqueridor fins al Palau Reial, Colom i la plaça Major. L'acte va estar amenitzat amb components lúdics, com va ser l'actuació de xeremiers, de pallassos i tamborers. Els que més varen agrair aquesta part de la mobilització varen ser els menors que han vengut a passar l'estiu a Mallorca i a Menorca dins el programa «Vacances en pau» i que demà partiran cap al campament de Tindouf, al desert algerià. Acompanyats dels infants saharians, que onejaven banderes del seu país, hi havia també desenes de famílies acollidores, algunes de Menorca, que havien estat cridades a participar especialment en aquesta ocasió.\nIgualment, l'entitat havia convidat tots els partits polítics i no varen fallar: el PP, representat per la tinent de batle Francisca Bennàssar, el PSOE per Aina Radó, EU per Miquel Rosselló, el PSM-EN per Pere Sampo, Els Verds per Miquel Àngel Llauger i ERC per Cecili Buele.\nAra bé, les entitats que a més de no fallar varen participar d'una manera notòria en la manifestació varen ser les que són membres de la Plataforma per la Democràcia i la Globalització Social. També hi acudí el secretari general de CCOO, Josep Benedicto.\nDurant la celebració dels actes es varen viure moments especialment emotius quan els nins cridaven «Sàhara!» enmig del so dels tambors. Al final, Fortuny llegí un manifest demanant una posició més ferma del Govern central davant el Marroc i la realització d'un referèndum. Tant Fortuny com Mohamed Abdelaziz, delegat de la RASD, celebraren que la manifestació fos un èxit.


Prop de 170 persones sense llar que encara estan acollides a la Fira de Barcelona es traslladaran a hotels - Social.cat\nProp de 170 persones sense llar que encara estan acollides a la Fira de Barcelona es traslladaran a hotels\nBarcelona també compta amb les 40 places per a dones, 40 places per a joves i 70 per a persones amb drogodependències\nDivendres, 20 de novembre de 2020 | 09:30 h\nEl centre habilitat a la Fira de Barcelona per la pandèmia de Covid-19 | Clara Soler (Ajuntament de Barcelona)\nL’Ajuntament de Barcelona ha anunciat que les prop de 170 persones sense llar o en situació d’emergència habitacional que encara estan acollides a la Fira de Barcelona arran de la pandèmia es traslladaran en tres hotels i residències de la ciutat a partir d’aquest novembre. Els espais sumen 221 places en total i se sufragaran amb dos milions d’euros del total de 3,5 milions que la Generalitat ha compromès fa uns dies per atendre persones en situació de sensellarisme a Barcelona i l’Àrea Metropolitana.\nEs tracta d’un edifici amb 95 places ubicat al districte de Gràcia que gestionarà la Fundació Salut i Comunitat, un altre de 100 places ubicat al districte de Sant Martí que gestionarà la Creu Roja i un de 26 places, més petit, només per a dones, que està situat al districte de Sarrià – Sant Gervasi i que gestionarà el Centre Assís.\nTot i que l’acord és ferm, els equips professionals del consistori han demanat no especificar les adreces exactes d’aquests hotels i residències per no generar pressió mediàtica i permetre un acompanyament “més tranquil” tant a les persones que seran traslladades com al veïnat de cadascuna de les zones.\nEn qualsevol cas, els trasllats permeten oferir a les persones en situació de sensellarisme o d’emergència habitacional un espai “més segur” davant de possibles contagis, amb més autonomia i amb major privacitat, tres de les condicions que es buscaven un cop superada la irrupció de la pandèmia de Covid-19 i la necessitat inicial d’obrir nous equipaments d’emergència el més ràpid possible.\nLa reobertura de l’Institut Pere Calafell\nA banda d’aquestes 221 places, Barcelona també compta amb les 40 places per a dones de La Llavor que gestiona Sant Joan de Déu Serveis Socials, les 40 places per a joves ubicades a Montgat que gestiona Superacció i les 70 per a persones amb drogodependències que gestiona ABD en un equipament de la Fundació Pere Tarrés.\nIgualment, la ciutat reobrirà l’Institut Pere Calafell la setmana vinent, després de fer les obres de millora i adequació per a 58 persones i que gestionarà Creu Roja. La ciutat disposa addicionalment d’altres equipaments preparats per fer front un possible rebrot de la Covid-19 o una baixada de les temperatures per sota dels zero graus que poden funcionar com equipaments d’acollida d’emergència puntual: les 75 places del Centre d’Urgències i Emergències Socials de Barcelona (CUESB), les 225 places d’un dels pavellons de Fira de Barcelona i les 50 places d’un altre hotel situat al districte de l’Eixample.\nBalanç de les persones ateses\nEntre el mes de març i l’octubre, els diferents equipaments extraordinaris per a persones sense llar obert en el context de la Covid-19 han permès atendre un total de 1.522 persones, de les quals 1.286 són homes, 232 dones i quatre persones que s’identifiquen com a no binàries.\nEn paral·lel, els equips de carrer del Servei d’Inserció Social en Medi Obert (SISMO), que han seguit fent la seva feina diària en tot moment, van detectar el mes passat un total de 982 persones dormint al carrer. Aquesta és la xifra més baixa dels darreres tres anys a les portes de l’hivern. El novembre del 2018 eren 1.050 persones i el novembre de l’any passat 1.091. El màxim observat es va registrar el juliol del 2019, amb 1.112 dormint al carrer, i al mes de febrer d’engany, just abans de l’esclat de la Covid-19, eren 1.077.


Un projecte europeu fa a Bellver una prova pilot sobre recuperació del bosc - Regió7\nUn projecte europeu fa a Bellver una prova pilot sobre recuperació del bosc\nLife Alnus analitza la plantació d'arbres i obertura de rases per aplicar la fórmula en zones de ribera\n25·11·19 | 22:02\nJosep Fabra explica com s'ha recuperat el bosc de ribera a les Basses de Gallissà\nEl programa europeu Life Alnus ha executat a Bellver de Cerdanya un projecte de recuperació de l'entorn fluvial de les basses de Gallissà tot possibilitant que torni a tenir les condicions ecològiques que tenia a mitjan segle XX, abans que l'activitat humana el degradés. L'objectiu del projecte és restituir-hi el bosc de ribera a tocar del Segre per tal de consolidar aquest entorn natural i recreatiu perquè serveixi d'exemple de cara a demostrar els seus beneficis per mitigar els efectes de les crescudes fluvials.\nL'actuació a les basses del Gallissà ha suposat la plantació de 2.250 arbres i l'eliminació de gairebé un centenar de metres de llargada d'un mur de terra artificial que separava la llera de la resta de l'entorn. Igualment, els treballs també han consistit en l'acondicionament del terreny per afavorir la circulació de l'aigua entre les diverses basses. El responsable del projecte Life Alnus per part de la Fundació Catalunya-la Pedrera, Josep Fabra, ha explicat que l'amplitud que té la vall de la Cerdanya contribueix que el bosc de ribera s'estengui més enllà de l'estricte entorn del riu. Això ajuda a dipositar part dels sediments que arrossega l'aigua i, en cas de crescudes, esmorteeix els efectes negatius que pot ocasionar més avall, segons Fabra.\nEl màxim responsable de la fundació encarregada del projecte ha reivindicat la recuperació d'aquests entorns fluvials, tenint en compte que estan en una situació de regressió a causa de l'ús que se n'ha fet de la terra en els darrers anys.\nL'actuació que s'ha portat a terme a les basses de Gallissà de Bellver de Cerdanya, un entorn situat a la part de ponent del municipi al límit territorial amb Prullans, s'ha plantejat com una prova pilot a partir de la qual els responsables tècnics del projecte volen definir un model a seguir en altres zones de la Mediterrània. En aquest cas, a banda de plantar-hi verns, salzes i freixes, s'han retirat 280 metres cúbics de terra d'un mur artificial que hi havia al costat del riu Segre.\nEl projecte Life Alnus comporta una inversió de 2,5 milions d'euros, el 75% del qual prové de fons europeus. La coordinació dels treballs va a càrrec del Centre de Ciència i Tecnologia Forestal de Catalunya (CTFC). En el cas de l'actuació de la Cerdanya, també hi col·labora l'Agència Catalana de l'Aigua i la Fundació Catalunya La Pedrera.


Els partits es comprometen a frenar el racisme i la xenofòbia\nEls partits amb representació al parlament han signat un document per combatre el racisme i la xenofòbia en el qual es comprometen a ‘evitar i denunciar els discursos que incitin el pas del racisme latent als actes de racisme’. ‘Acord per a un debat responsable sobre immigració i contra el racisme i la xenofòbia’ l’han signat els grups polítics durant la Taula de partits i entitats contra el racisme, on han participat els grups parlamentaris i unes 50 entitats.\nEl text demana responsabilitat als partits en els seus discursos polítics, per la qual cosa acorden ‘emetre missatges sobre immigració que donin eines a la ciutadania per conèixer els beneficis que la immigració i la diversitat’ tenen per a la societat catalana, i basar aquests discursos en dades en comptes de percepcions subjectives.\nTambé defensen abordar els problemes que puguin sorgir al voltant de la immigració amb ‘responsabilitat, sense contribuir a incrementar-los, sinó orientant els missatges a les solucions’. A més, el document expressa el compromís de totes les forces polítiques amb la defensa dels valors democràtics ‘de foment de la convivència i de respecte a la diversitat’.


Període de matrícula 2018-19\n13 - 23 novembre 2018\n29 gener - 6 febrer 2019\nA la seu de l'IOC\nA un dels centres de suport d'FP de l'IOC (contacte i horaris a l'Annex 5 de la Guia de matrícula)\nInformació del Departament d'Ensenyament: http://queestudiar.gencat.cat/ca/estudis/fp/info-general/\nAquest tipus de convalidació la resol de forma individual el Departament d'Ensenyament, perquè no hi ha cap normativa aplicable i s'ha d'estudiar cada cas.\nActualment aquests processos els fan instituts que participen en els diferents programes d'acreditació de competències professionals del Departament d'Ensenyament.\nLes persones que han sol·licitat al Departament d'Ensenyament l'homologació o convalidació d’un títol i encara no han obtingut la resolució positiva corresponent només es poden matricular si presenten el volant d’inscripció condicional vigent i es comprometen a comunicar a l’IOC la resolució quan la tinguin.\nNomés si se supera la prova d'accés als cicles formatius de grau mitjà (PACGS) que cada any convoca el Departament d'Ensenyament o ha superat els mòduls obligatoris (A i B) d'un Programa de Qualificació Professional Inicial (PQPI).\nNo directament perquè abans cal demanar al Departament d'Ensenyament que faci l'homologació o convalidació de l'estudi estranger per l'equivalent en el sistema educatiu espanyol. Les persones que han iniciat els tràmits d'homologació o convalidació es poden matricular si presenten el volant d'inscripció condicional vàlid per al mateix curs acadèmic (només és vàlid per a un únic curs escolar), però per a la matrícula d'un altre curs hauran d'acreditar els estudis homologats o presentar un nou volant d'inscripció condicional.


Diego Borrego (PP) es proposa de president local - Diari de Girona\nDiego Borrego (PP) es proposa de president local\nEl regidor en funcions s'adreça al president del partit a Catalunya demanant actuar amb urgència a Figueres, on no han tret cap regidor\nc.v. 31.05.2019 | 00:16\nDiego Borrego. agencias\nEl regidor en funcions del PP Diego Borrego ha enviat una carta al president del partit a Catalunya, Alejandro Fernández, mostrant el seu malestar pel tracte rebut i pels resultats electorals. Borrego li expressa la necessitat «urgent» de crear una junta local a Figueres i exposa que es presentarà com a president local.\n«Vull demanar una actuació ràpida» sobretot a Figueres «on des de fa més de tres anys tenim una inútil gestora i és necessari una junta local urgentment», diu Borrego. Es proposa com a president i constata que té «un equip per treballar des del minut u perquè el Partit Popular recuperi la presència en el consistori de Figueres dins de quatre anys» i demana «que no et tremoli el pols en aquests moments difícils».\nDiego Borrego també es mostra molest perquè se l'apartés del partit. Conscient que la seva presència podria afectar la candidatura no va assistir a cap acte però diu que és de mal gust que ni tan sols se'l convidés. Va saber que no anava a la llista mitja hora abans que es coneguessin els cinc primers, es lamenta.


dona periodista archivos - Cetrencada\nMarcos López: «Les xarxes socials estan canviant radicalment les dinàmiques del periodisme»\ndona periodistafutbolPeriodisme esportiuXarxes socials\nEntrevista al periodista esportiu de El Periódico\nEl Marcos López és un periodista esportiu que actualment treballa a El Periódico de Catalunya i a la Cadena Ser. Especialitzat en futbol i, en concret, en el Barça, també ha estat a diverses cites olímpiques, com les de Beijing el 2008, Barcelona el 1992 o Seül el 1988.\nLópez parla amb Cetrencada sobre periodisme esportiu. Reflexiona sobre les xarxes socials i el paper de la dona en el món de la informació esportiva.\nQue la força t’acompanyi – #19\nCiències de la Informaciócinemadona periodistafilmLucía Tellooficipel·lículaperiodisme\nEn aquest programa, parlem de com reflecteix el cinema la professió del periodista. Fem un repàs històric de les pel·lícules més destacades de les diferents vessants de l’ofici. També analitzem quina és la imatge de la dona periodista en aquests films amb l’ajuda de Lucía Tello, doctora en Ciències de la Informació. La Marta Moya, la Ivet Puig i l’Andrea López condueixen el programa.


“Declaració d’Empúries” de l’ANC després de l’11 de Setembre de 2016 | Assemblea Nacional Catalana - VALLÈS OCCIDENTAL\n← 24 de setembre a Sant Quirze, festa occitano-catalana\nEl Parlament irlandès rep una delegació de catalans →\n“Declaració d’Empúries” de l’ANC després de l’11 de Setembre de 2016\nAquesta és la Declaració d’Empúries, adoptada avui en el Plenari del Secretariat Nacional a la referida localitat, en relació amb la nostra valoració de la Diada i el nostre compromís per al nou curs polític que ara comença.\nDECLARACIÓ DE CASTELLÓ D’EMPÚRIES\nA punt per a la República catalana\nHo hem tornat a fer. Hem tornat a omplir els carrers –enguany, a cinc ciutats del país- i hem vehiculat novament el desig de llibertat de la majoria del poble de Catalunya. Enguany era difícil i ens n’hem sortit un cop més. Ha estat un esforç considerable de moltes persones que ens permet tenir a tocar l’objectiu final, la independència de Catalunya. Hem respost com a poble. Quan convé, seguem cadenes.\nHem vist que quan cal, cal; que quan s’ha de fer, es fa; que quan toca, toca. Hem vist que la gent vol que aquesta Diada hagi estat la darrera a l’Estat espanyol. Tenim el compromís dels nostres representants, i tenim el compromís de fer que el seu compromís esdevingui realitat. Tenim un mandat clar, precís, inequívoc: fer possible la independència de Catalunya.\nEls socis ens han encarregat treballar per fer realitat i guanyar un referèndum, l’instrument més eficient, més democràtic, més legítim, més inclusiu per aconseguir l’objectiu. L’Onze de Setembre ens ha reforçat i ara hem d’executar el mandat que hem rebut. Cal culminar el procés. Hem d’acabar aquest capítol de la nostra història. L’Onze de Setembre ha passat i ha estat un èxit. Gràcies a tots el que l’heu fet possible. Comença la fase decisiva per arribar a l’Estat propi. Estem a punt. Som-hi.\nL’Assemblea Nacional Catalana vol expressar de manera clara i ferma els punts següents:\nVolem agrair a tothom la seva contribució a l’èxit de les mobilitzacions d’aquesta Diada Nacional.\nManifestem la nostra determinació perquè aquest sigui l’últim Onze de Setembre sotmesos a la legalitat espanyola.\nProclamen fermament que la societat civil estem a punt per culminar el procés d’independència de Catalunya, sense més dilacions.\nEns adrecem a la comunitat internacional perquè reconegui la nostra voluntat democràtica.\nNo descansarem en la nostra feina per ampliar el suport popular a la República catalana i ens esforçarem per avançar cap a una societat més justa, més pròspera i més democràtica.\nContinuarem treballant amb el màxim compromís i la màxima exigència per garantir la celebració del referèndum, el mecanisme més nítid i inclusiu per arribar a la independència, i no ens estalviarem cap esforç per aconseguir la victòria.\nInstem les forces polítiques i socials a l’acompliment d’un full de ruta unitari per arribar a la independència, que inclogui la celebració d’un referèndum.\nEns comprometem a defensar les nostres institucions i els nostres representants legítims, que, de manera lleial i compromesa, prenguin les mesures apropiades per culminar el procés cap a la llibertat del nostre país.\nBy nani • Posted in A punt, Comunicats, Secretariat\nOne comment on ““Declaració d’Empúries” de l’ANC després de l’11 de Setembre de 2016”\nRetroenllaç: “Declaració d’Empúries” de l’ANC després de l’11 de Setembre de 2016 – Terrassa per la Independència (TxI)


Acord entre la Fundació Crèdit Andorrà, el SAAS i la Fundació Clínic per a la Recerca Biomèdica perquè Andorra formi part de la recera en matèria de limfomes i leucèmies | Crèdit Andorrà Financial Group\nInicio › Sala de Comunicació › Actualitat › Acord entre la Fundació Crèdit Andorrà, el SAAS i la Fundació Clínic per a la Recerca Biomèdica perquè Andorra formi part de la recera en matèria de limfomes i leucèmies\nAcord entre la Fundació Crèdit Andorrà, el SAAS i la Fundació Clínic per a la Recerca Biomèdica perquè Andorra formi part de la recera en matèria de limfomes i leucèmies\nEl director general del SAAS, Josep Maria Piqué; la directora de la Fundació Crèdit Andorrà, Francesca Ros i el director de recerca de l’Hospital Clínic de Barcelona, Elías Campo, durant la roda de premsa per presentar el conveni / Foto: ANA\nLes tres entitats han signat un conveni que permetrà que les mostres de teixit de pacients andorrans amb aquestes patologies entrin a formar part del programa d’investigació liderat pel Dr. Elías Campo\nLa Fundació Crèdit Andorrà, el Servei Andorrà d’Atenció Sanitària (SAAS) i la Fundació Clínic per a la Recerca Biomèdica han signat un acord de col·laboració amb l’objectiu de facilitar la recerca en matèria de limfomes i leucèmies. La tasca de recerca en aquest àmbit permet continuar avançant en la precisió del diagnòstic, la qual cosa fa possible una creixent personalització dels tractaments d’aquestes patologies, que redunda en una major efectivitat del tractament i per tant en millors pronòstics.\nGràcies a la signatura d’aquest conveni, i sempre que els pacients donin el seu consentiment, les mostres biològiques seran traslladades a l’Hospital Clínic de Barcelona i entraran a formar part de la col·lecció d’hematopatologia d’aquest centre. Seran analitzades per un grup d’hematopatòlegs, hematòlegs i científics especialitzats en aquest tipus de malalties (el Grup d’Estudi de Limfomes de Catalunya i Balears –GELCAB–), liderats pel Dr. Elías Campo, director de recerca de l’Hospital Clínic de Barcelona. Campo dirigeix la recerca “Caracterització clinicopatològica i molecular de les neoplàsies limfoides”.\nAmb aquest conveni, la Fundació Crèdit Andorrà desitja contribuir a la recerca relacionada amb síndromes linfoproliferatius, limfomes i leucèmies, amb la finalitat d’homogeneïtzar i millorar el diagnòstic i el tractament dels pacients d’Andorra.\nActualment, es calcula que cada any es detecten un centenar de casos a Andorra que presenten una sospita limfoproliferativa. D’aquests, 75 presenten quadres clínics reactius no malignes, però aproximadament 25 pacients donen positiu a limfomes o síndromes limfoproliferatius.\nEl programa GELCAB\nEl programa GELCAB (Grup d’Estudi de Limfomes de Catalunya i Balears), treballa des de l’any 2001 en l’homogeneïtzació i la millora del diagnòstic i el tractament de pacients amb síndromes limfoproliferatius, i realitza un estudi i seguiment detallat de l’evolució dels pacients.\nEl programa GELCAB registra una elevada activitat d’estudi i aportació a la ciència de la medicina i la investigació, resultats que són promulgats en importants publicacions de reconegut prestigi internacional.\nEl SAAS, que ja derivava casos de pacients amb limfomes a l’Hospital Clínic de Barcelona des de fa anys, es va adherir al programa GELCAB el 2015.\nEl 2017 ha signat un conveni amb la Fundació Crèdit Andorrà i la Fundació Clínic per a la recerca biomèdica. El nombre de casos estudiats des de l’inici d’aquesta col·laboració (diagnòstics inicials i recaigudes) és de 42. En 15 casos ja s'ha fet tot l'estudi (36%).\nLa col·laboració entre la Fundació Crèdit Andorrà, el SAAS i la Fundació Clínic per a la Recerca Biomèdica s’emmarca dins els objectius de la Fundació Crèdit Andorrà de contribuir al desenvolupament social en general, i el seu compromís amb les persones i el país. En l’àmbit de la salut, la Fundació treballa per explorar noves vies per ajudar la població a aconseguir una millor qualitat de vida.\nEn aquest sentit, dedica una atenció especial a les persones amb malalties de gran impacte social a través del programa La salut al dia, portant a terme projectes i iniciatives per donar suport als malalts i a les persones del seu entorn, així com per sensibilitzar la societat.\nLa Fundació organitza conferències de divulgació general i tallers de formació, i edita material divulgatiu.\nFundació Crèdit Andorrà, SAAS, Clínic, limfomes, leucèmies, Elías Campo\nLa Fundació Crèdit Andorrà ofereix una conferència sobre el genoma del càncer i la medicina personalitzada


Balears aposta per dir adéu als privilegis dels diputats - Diari Jornada\nEl Palament votarà en ple consens sobre l'eliminació dels aforaments (M.G.)\nEl Parlament demanarà suprimir els aforaments\nBalears aposta per dir adéu als privilegis dels diputats\n| 26 de juny, 2018 - 11:56\nEl diputats i diputades balears volen demanar que el «privilegi» dels aforaments sigui història. El Parlament debatrà aquest dimecres en un plenari extraordinari la presa en consideració de la llei d'aforaments. L'objectiu és eliminar aquesta figura mitjançant una reforma de l'Estatut, per la qual cosa el Congrés també hi haurà de donar el vistiplau.\nEs tracta d'una proposició que compta amb la unanimitat de la cambra. La diputada de Podem, Laura Camargo, ha assegurat en roda de premsa que dimecres comença el «camí» perquè acabin «aquests privilegis que s'havien posat en tela de judici». S'espera que abans que acabi la legislatura es pugui dur a terme la modificació.\nCamargo ha subratllat que Balears es podria posar de nou «a l'avantguarda» de la lluita contra els privilegis, ja que ha recordat la supressió del nivell 33 que ha dut a terme el Parlament durant aquesta legislatura. Camargo ha assenyalat l'exdiputat del PP i, ara al grup mixt, Álvaro Gijón, pel que fa als aforaments. Ha recordat la seva implicació al cas de la Policia Local que s'investiga i que podria haver estat detingut si no hagués comptat amb aquest «privilegi».\nConviden el Congrés a suprimir-los\nPer part de MÉS per Mallorca, la diputada Joanaina Campomar, ha mostrat la satisfacció per aquesta supressió i demanen que la llei sigui aprovada al Parlament «sense cap problema». En aquest sentit, ha apuntat que és una figura que la formació «fa temps que intentam modificar» i convida al Congrés i al Senat que «facin aquesta reflexió i facin una modificació i supressió dels aforaments».\nLa portaveu parlamentària del PP, Marga Prohens, ha assegurat que han estat els primers en demanar la supressió dels aforaments, però que es necessitava consens dels partits perquè era una reforma de l'Estatut. Ha assegurat que els aformanets poden implicar una «distorsió» dels processos judicials.


RdeP – R2P | apGDM – WDGpa\nLa visió comuna de la coalició sobre la RdeP-R2P\nEn tant que ONGs, subscrivim la Responsabilitat de Protegir com una nova norma de seguretat i drets humans que respon al fracàs de la comunitat internacional en prevenir i aturar genocidis, crims de guerra, neteja ètnica i crims contra la humanitat.\nEstem d’acord en recolzar i mantenir el principis de la RdeP següents:\nLa Responsabilitat de Protegir expressa la responsabilitat del món de protegir les poblacions contra els genocidis, crims de guerra, neteja ètnica i crims contra la humanitat.\nLa Coalició es compromet a defensar els elements essencials de la norma de Responsabilitat de Protegir acordada en els Paràgrafs 138 i 139 del Document Resultant de la Cimera Mundial de les Nacions Unides de 2005.\nEls Estats tenen l’obligació primària de protegir les seves poblacions del genocidi, dels crims de guerra, dels crims contra la humanitat, i la neteja ètnica. Aquesta responsabilitat inclou també la prevenció d’aquests crims, incloent-ne la incitació.\nLa comunitat internacional ha d’encoratjar i ajudar els Estats, sempre que sigui necessari, perquè exerceixin aquesta responsabilitat.\nLa comunitat internacional ha de donar suport a les Nacions Unides en l’establiment d’una capacitat d’advertiment primerenc\nLa comunitat internacional també té la responsabilitat d’emprar els mitjans apropiats diplomàtics, humanitaris i altres recursos pacífics d’acord amb els Capítols VI i VIII de la Carta de les Nacions Unides per ajudar a protegir les poblacions amenaçades per aquests crims.\nQuan un estat “falla de manera manifesta” en les seves responsabilitats de protecció i el mitjans pacífics es demostren inadequats, la comunitat internacional ha de prendre mesures de més força, fins i tot les que es contemplen en el Capítol VII de la Carta de les Nacions Unides, que inclouen però no es limiten a l’ús col·lectiu de la força autoritzat pel Consell de Seguretat.\nLa Coalició dóna suport al ventall sencer de responsabilitat: responsabilitat de prevenir, de reaccionar i de reconstruir.\nLa Coalició creu que la Responsabilitat de Protegir requereix que la Comunitat Internacional reconegui que els conflictes afecten de forma diferent les dones i els homes.\nAquest és el primer pas essencial per desenvolupar respostes als conflictes diferenciades en funció del gènere i donar així a les dones un paper primordial en la prevenció i l’acabament dels conflictes, així com en la reconstrucció de les comunitats després dels conflictes.\nEn base a aquesta visió comuna de la RdeP, els Membres de la Coalició i les ONG que hi donen suport acorden:\nPromoure els principis de la RdeP entre les ONGs, els governs, els representants polítics i el públic en general.\nGarantir que la RdeP es limita als casos de genocidi, crims de guerra, neteja ètnica i crims contra la humanitat, com s’articula en el Document Resultant de la Cimera Mundial de les Nacions Unides de 2005.\nLluitar perquè la RdeP no s’interpreti com una nova versió d’intervenció militar humanitària.\nRomandre vigilants contra l’abús de la norma per part de governs, organitzacions regionals o internacionals.\nPer a més informació, http://www.responsibilitytoprotect.org i http://icrtopblog.org.


Canillo tornarà a acollir, després d’un any aturada per la pandèmia del coronavirus, la Fira del Bestiar i Artesania. Es tracta d’una de les grans cites de la tardor a la parròquia, i tindrà lloc diumenge vinent a l’aparcament dels Refugis, on s’exposarà el bestiar d’una quinzena d’explotacions ramaderes, i al passeig del telecabina, on s’instal·laran les 30 paradetes, segons ha informat el comú.\nA més, per amenitzar la jornada, es faran dos concerts a càrrec d’Efecte Pigmalión (10,30h) i Quim Salvat (12,30h) i com a complement hi haurà jornada de portes obertes al Palau de Gel (d’11 a 14h) i al Museu de la moto (de 10 a 14h). A les 13h es farà el lliurament de premis a les cases participants amb bestiar. Totes les activitats compten amb el protocol aprovat pel Govern, sobre l’aforament i mesures sanitàries.


ERC exigeix a JxCat “responsabilitat i seriositat” i acabar amb els draps bruts\nEl portaveu d’ERC, Sergi Sabrià, ha llançat aquesta tarda un “prec” des del faristol del Parlament per reclamar “discreció, rigor i seriositat” a JxCat per tirar endavant les negociacions sobre la investidura. Després d’un matí de retrets entre els dos grups al Parlament, Sabrià ha assegurat que aquesta tarda es reprenien les converses. “Acabem amb draps bruts, amb buscar medalles acabem amb els retrets i posem-nos a treballar”, ha exigit el diputat.\nEls diputats republicans estan “perplexes”, segons Sabrià, davant dels “retrets” que ha rebut el president del Parlament, Roger Torrent, des de les files de JxCat després que ha anunciat que el Parlament demanarà mesures cautelars davant el TEDH per defensar la investidura de Puigdemont. “No és de rebut ni just”, ha assegurat.\n“Avui el president Torrent ha fet una nova passa per defensar els diputats i, en concret, el president Puigdemont”, ha assegurat, tot emmarcant en aquesta estratègia les al·legacions al TC o les mateixes propostes de la defensa del president.\nDavant les crítiques que JxCat ha dedicat a la iniciativa, Sabrià ha assegurat que Torrent havia informat el vicepresident del Parlament i diputat de JxCat, Josep Costa, de la iniciativa.\nEl portaveu republicà, que ha insistit que “ningú està més compromés amb la República que ERC”, ha exigit que “totes les parts ens posem a treballar a fons en un acord global”.


Victòria a domicili del Barça Alusport i empat del Marfil Santa Coloma a casa\nEls blaugranes han derrotat 0-3 el Ríos Renovables amb gols en la segona meitat, mentre que els colomencs certifiquen la quarta plaça amb un 3-3 davant el Magna Navarra\nARA Barcelona 12/04/2014 23:07\nEn la penúltima jornada de la Lliga Nacional de Futbol Sala, el Barça Alusport ha aconseguit una victòria a la pista del Ríos Renovables per 0-3. Els blaugranes han fet una bona primera meitat, però no ha sigut fins la segona quan han resolt el matx de Tudela. Fernandao ha desfet el 0-0 i després Ortego ha ampliat l'avantatge amb el 0-2. Ja a la recta final, Wilde ha sentenciat amb el tercer gol. L'equip de Marc Carmona tancarà la lliga el proper divendres al Palau Blaugrana contra el Montesinos Jumilla.\nD'altra banda, i gràcies a la derrota del Ríos Renovables, el Marfil Santa Coloma ha confirmat que acabarà la temporada en la quarta posició, després d'empatar a tres contra el Magna Navarra. Els de Xavier Passarius s'asseguren tenir el factor pista a favor en el primer creuament del 'play-off' pel títol. És, a més, la millor classificació de la seva història per als colomencs. El partit ha tingut moltes alternatives en el marcador. S'han avançat els catalans amb un gol de Sepe, però entre un autogol de Rafa López i l'encert de Carlitos després, els navarresos han capgirat el marcador. A la segona meitat, Adolfo I Medina han tornat a posar per davant els locals, però Jesulito, a quatre minuts del final, ha fet el 3-3 definitiu.\nEl Barça Lassa de futbol sala renova Ferrao fins al 2021


ᐅ Posicionament web Riudarenes - Posicionament Google SEO Riudarenes\nLi oferim un servei de posicionament web Riudarenes potent i eficaç, que garanteix els millors resultats de posicionament a Google.\nExperts en posicionament web Riudarenes\nEl nostre posicionament web Riudarenes va de bones pràctiques, metodologia contrastada i experts en estratègies SEO nacional i internacional. El nostre equip professional a Riudarenes analitza i confecciona en cada cas una proposta a mida sobre l’estratègia SEO On-page i Off-page més adient i que millor encaixa amb les necessitats del client i els seus objectius en aquest sentit.\nPosicionament web Riudarenes amb màximes garanties\nEls nostres resultats en posicionament web Riudarenes els podem demostrar amb els nostres casos d’èxit reals i vigents, gràcies a la nostra gran experiència en aquest sector i gran quantitat de clients que confien en el nostre posicionament web Riudarenes.\nEstratègies SEO Google de Gestinet. El millor posicionament web Riudarenes\nEl nostre objectiu a l’hora de crear una estratègia SEO Riudarenes és aconseguir els millors resultats en la generació de trànsit potencial i sa des dels cercadors, sobretot el posicionament Google, cap a la pàgina web del client. La conversió d’aquest trànsit nou potencial en client nou aconseguit, és l’estratègia On-page que també cal abordar per assegurar-nos l’èxit i tancar el procés consolidant l’estratègia dissenyada.\nA l’igual que el Manteniment informàtic és vital per a qualsevol empresa avui dia, la seva estratègia SEO de posicionament web Riudarenes també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nMetodologia pròpia en posicionament web Riudarenes\nEl nostre secret és tractar el posicionament web Riudarenes com a metodologia i filosofia dins el nostre ADN i plasmar-ho a l’hora de crear i optimitzar les pàgines web que realitzem. Utilitzem en tot moment metodologia pròpia, tècniques i estratègies SEO contrastades i vigents, amb les màximes garanties d’èxit i sense riscos. Mai hem tingut una pàgina web penalitzada i en tots els casos realitzem una estratègia SEO a mida amb les màximes garanties per a consolidar els objectius marcats.\nAixí doncs, el posicionament web Riudarenes és una forma de fer les coses, una metodologia constant i una filosofia que cal desenvolupar en cada disseny web, optimització web i projecte en aquest sentit. Aquesta metodologia i filosofia de treball és el resultat de tants anys d’experiència en el servei de posicionament web Riudarenes, i només es pot assolir entenent i transpirant durant tant de temps els paràmetres, motius i estratègies de posicionament web Riudarenes òptimes i exitoses que Google contempla en el seu posicionament natural, en evolució constant.\nMetodologia de posicionament web Riudarenes pròpia, tècniques i estratègies SEO contrastades.\nEls millors resultats en la generació de trànsit potencial mitjançant el posicionament web Riudarenes.\nPropostes de posicionament web Riudarenes a mida sobre l’estratègia SEO On-page i Off-page.\nBones pràctiques, metodologia contrastada i experts en estratègies posicionament web SEO Riudarenes.\nRiudarenes i el seu posicionament web\nCada ubicació i zona geogràfica te un tractament específic a nivell SEO Google i això afecta directament en una gran majoria d’estratègies de posicionament web Riudarenes que desenvolupem, tant sigui pel volum i tipus de competència, com tipus de sector, activitat, etc... Cal tractar cada projecte i estratègia de posicionament web Riudarenes de forma personalitzada i a mida, només així es pot garantir l’èxit de la mateixa i aconseguir els resultats en posicionament web Riudarenes esperats.\nGestinet ❤ Posicionament web Riudarenes\nSi, ho reconeixem, som addictes i ens apassiona el cercador Google des dels seus inicis, i les estratègies de superació constant que dissenyem per tal que cada client sobresurti dins el Posicionament dins Google, evolucionant-les amb el temps per tal de millorar i optimitzar resultats constantment. Val a dir que a Riudarenes comptem amb clients que són models de negoci online i gairebé la única captació de client potencial és via posicionament Google, amb l’exigència i pressió que això comporta.